Evoluția euro după anunțarea primului caz de coronavirus. Reacția analiștilor.
Euro a fost cotat de Banca Naţională la 4,8068 lei după ce de dimineaţă a crescut la 4,81 de lei. România a confirmat primul caz de coronavirus. Analiştii îndeamnă populaţia la calm.
Euro a scăzut uşor vineri în raport cu moneda naţională, fiind cotat de Banca Naţională la 4,8 lei. Asta dupa ce de dimineaţă, euro a crescut pe interbancar la 4,81 de lei după confirmarea primului caz de coronavirus. Creşterea euro a fost o reacţie emoţională şi nu sunt motive de panică, spun însă analiştii.Dragoș Cabat, analist: "Sunt niste cauze, unele internaționale, unele interne care se suprapun, unele emoționale care vin și ele peste. Singura invitație este la calm!"Dolarul american a scăzut şi el sub 4,4 lei de la 4,41 lei. Francul elveţian a scăzut cu un ban la 4,52 lei, în timp ce gramul de aur a ajuns să coste 232 de lei de la 234 de lei cu o zi înainte.Sursă foto: Profimedia.